বেদবতী। 


গতি-প্রাণ। । 
চম্পূনাটয। 
“কালাপাহাড়” গ্রণেতা 
শ্রীহরিশন্দ্র হালদার 
প্রণীত। 


আকাশোহ সৌদিশঃসর্ধ। যদি নশ্যন্তি বায়বঃ। 
তথাপি সাধ্বী শাপন্ত ননশাতি কদাচন॥ 
ইতি ত্রহ্গবৈবর্ত পুরা | 


কলিকাতা 
আদি ব্রাদ্ধসমাজ যন্ত্রে 
শ্রীকালিদাস চক্রবর্তী দ্বার! 
মুদ্রিত ও গ্রকাশিত। 


মাঘ ১৮৩ শক। 





বেদবতী। 


পতিপ্রাণ1। 
পিটিশ 
চম্পুনাট্য। 


গ্রথম গর্ভাঙ্ক। 


৮ 
[ বেদবতীর গৃহ।] 
(বেদশীরা শায়িত ও তৎপার্থে বেদবতী আসীন1) 


বেদতী। (স্বগত) হা বিধি! এ পোড়া কপালে আর 
_ কিস্খ হবে? কত দেবতার পূজ! কলুম, ব্রত কলম, 

বলি আমার স্বামীর পীড়া আরাম হ'ক। না--ষে কে সেই। 
সবই নিছে হ'ল। টিরকালটাই ওষধ পত্র; আজ এট 
হ'ল-_কাল ওটা হ'ল-_পরশু প্রাণট! ধড় ফড় কচ্চে। এক 
দিন যায় না এক যুগ যায়! যেন প্রাণপণে সেবা! 


২ বেদবতী । 


স্ুত্খষই কল্লেম, তা বলে এমন কষ্ট প্রাণের ভিতর কেমন 
করে সহ্য করি। মাতঃ অন্থিকে! তুমিত রমণীগণের 
প্রাণের কি ক্ট ত৷ জান। স্বামীই অবলার গতি; স্বামী 
বিন! জগতে আমাদের আর কিআছে। ম1 এই বর দিন, 
যেন আমার স্বামীর গলিত কুষ্ঠ আরাম হয়। মা আর কিছু 
চাহি না এই আমার ইহ জীবনের জলম্ত সাধ! 

বেদশী। পত্িপ্রাণা! আজ আমার প্রাণে র মন্ধম স্থানে 
যে আঘাত লাগৃ্ছে। ওঃ আমি যে ক্ষণ মুহুর্তও স্থির 
থাকতে পাচ্চি না। আমার কাছে এস তোমায় দেখে এ 
দগ্ধ হৃদয় শীতল করি । 

বেদতী। স্বামিনএইত আমি কাছে রহিছি। আহার 
নিদ্রা ত্যাগ করেও আমিত রাত্র দিন আপনার চরণ সেবা 
কচ্ছি। (ব্যাকুল ভাবে ) কি পীড়া হ'ল নাথ ! কি ক'র্ব। 

বেদশী। ওঃ বড় মন্ত্র পীড়াঁয় আমায় আকুল করেছে । 
সর্ব্ব শরীরের গ্রস্থিগুলা যেন খসে পড়ছে । শীরা সব ছিন্ন 
ও অবসন্ন হ'ল এমনি বোধ হ'চ্চে। ধমনিতে রক্ত বুঝি 
আর প্রবাহিত হয় না! আর পারিনে-পতিপ্রাণা আমায় 
বাচাও_বাচাও-_ 

বেদতী। হাভগবান কি করেন? এই সাত দিন 
উদরে জল পধ্যস্তও যায়নি । কাযমনে স্বামী সেবা কচ্ছি। 
তবুকি আপনার এই হীন অবলার প্রতি একটু দয় হ'ল 
নাগ প্রভো! এ ক্ষুদ্র অবল হৃদয়ের প্লাবিত অশ্র কি 
আপনার চরণ ধৌত কর্তে পাচ্চে না? বলুন আমি কি 
অপরাধে অপরাধিনী! হায়! এরোগের কি ওষধ নাই ? 


প্রথম অস্ক। ৩ 


মা! জগৎ জননী! স্বামী ষে অবলার কি বস্ত তা তুমিই মা 
অন্তরে জান। মতোমা বই পতিপ্রাণাকে মেহের চক্ষে 
আর কে দেখবে? হায়! স্বামীর কিসে দুঃখ দূর করি । 


উভৈরবী-_র্বীপতাল। 


কেমনে যাতনা প্রাণে মহিবে ললনা হায় ! 
কোমল কুসুম কলি নিরবে শুকায়ে যায় । 
দুরন্ত কৃতান্ত করে, একান্ত প্রাণাস্ত করে, 
ছিডিয়াছে পাতাগুলি, বন্তটী ছেদিতে চায় । 


বেদশী। ও পতিপ্রাণ! আমি আর একৃলা এ অন্ধ- 
কার গৃহে থাঁক্তে পাচ্চি না। আমার বেড়াবার ইচ্ছা! 
হ'য়েছে। আমি এখনি স্বভাবের শোভা দেখব। আমায় 
বাহিরে ল'য়ে চল। 

বেদতী। স্বামিন্! আপনি কি করে যাবেন আপনার 
শরীরে যে লাগ্বে। 

বেদশী। ন1 আমায় নিয়ে যেভেই হ'বে। আমিযে 
আর শুন্য হৃদয় বহিতে পারি না। উঃ কি অন্ধকার! যেন 
প্রতি মুহুর্তে নরকযন্ত্রণা ভোগ কচ্চি। আমাকে সদ! 
নর্বদা যেন প্রেতযোনীতে ঘিরে রয়েছে । এদের আর 
যে দাকুণ প্রহার সহা কর্তে পাচ্চি না। আমায় এ স্থান 
থেকে শীঘ্র লয়ে চল। ৃ 

বেদতী। অবশ্যই নিয়ে যাব? বলুন কোথা! যাবেন ? 
চল্তে ত' কোন ব্যথা পাবেন না? 


£ বেদবতী | 


বেদশী। পতিপ্রাণ আমায় ধর । 

বেদী । হন্ত ধরিয়।) নাথ এই যে কোথায় যাবেন ? 

বেদশী। আমায় নগরের মধ্যে লয়ে চল। 

বেদতী। আজ সে কোলাহলপূর্ণ স্থানে কি করে 
যাবেন? তাতে আমি জ্রীলোক! কি করে আপনাকে 
নিয়ে যাবে! । 

বেদশী। তবে আমার আজ্ঞা পালন কর্ক না? 

বেদতী। নাথ! কবে আপনার আজ্ঞা লঙ্ঘন করেছি 
যে রাগ কচ্চেন? যদি ুর্ধ্য পশ্চিমে উদয় হয় তবু আমার 
পতিসেবার কিছুই ক্রট হু'বে নাঁ। যদ্দি চললে আপনার 
কষ্ট হয় সেই জন্চই আপনাকে বল্ছি। 

বেদশী। না_কিছুই কষ্ট হবে না। আজ কি তিথি 
বল্তে পার? 

বেদতী। আজ পূর্ণিমা তাও কি আপনি জ!নেন না! ? 
আজ নগরে মহা উৎসবের দিন । আজ কৌমুদী-মহোৎসব । 
আজ সকলে কুমুদহা'র পূর্ণশশীর গলায় দিয়ে পুজা কর্বে। 
কুলবালাগণ হেমঘট কক্ষে করে সুশীতল বারি যমুনা থেকে 
গান কর্তে কর্তে নিয়ে আস্বে। আজ নগরের চারিধারেই 
আনন্দস্োত বহিবে। প্রতি ঘরেই নাচ গান হু'বে। হায়.! 
কেবল এক মাত্র অভাগিনীর হৃদয়ে সখের লেশ মাত্রও 
নাই। কেবল অহরহ তৃষানল জল্ছে। 

বেদশী। পতিপ্রীণা! দেখ দেখ, কি বিকট দৃশ্য! 
বিকট হাস্য! আমি যে যথার্থই এখানে ভূতগ্রস্থ হয়েছি। 
কি ভয়ানক! যেন আমাকে লক্ষ্য করে মাত্তে আশ্চে ষে! 


প্রথম অঙ্ক। € 


বেদতী। নাথ! যতক্ষণ আমি আপনার কাছে থাক্ব 
ততক্ষণ আপনার কিছু আশঙ্কা নাই। আমার প্রাণ থাক্তে 
আপনার কেও অনিষ্ট সাধন কর্তে পার্কে না। পবিত্র মনে 
মা জগদম্বার ধ্যান করুন দেহ মন পবিত্র হ'বে। 

বেদশী। না আমার পুজ। কর্বার ইচ্ছা নাই। আমায় 
এখান থেকে শীনত্র ল'য়ে চল। আমার যে বৃৎকম্প হুচ্ছে। 
উঃ যে_এঁ যে_আবার-_-আবার_না না না, আমি 
আজ মনের সাধে কৌমুদী-মহোত্সব দেখ্ব । 

বেদতী। ভবে চলুন। (হস্তধারণ করিয়া) 

বেদশী। দেখ হাত আস্তে ধর; লাগে যে! 

বেদতী। এই ত আস্তে ধরিছি চলুন না। 

বেদশী। কই চল্তে পারি কই! নাঁ_নানা- 
আমায় ধরে নিয়ে চল । 

বেদভী। (ধরিয়া) এই যে এইবার আস্ুন। 

( উভয়ের প্রস্থান। ) 


(পটক্ষেপণ। ) 


শা কাটের িপাশিসিশিদ 


দ্বিতীয় গর্ভাঙ্ক। 
6 
( আলোকমালা-সভ্জিকৃত-যমুনা-তট |) 
3 
শশাঙ্ক উদয় । 
[কুন্দমাল! হস্তে কুলবালাগণ হেমঘট কক্ষে করিয়! 
গান গাহিতে গাহিতে প্রবেশ |] 

( গতভাঙ্কা ) ছার়ানট--একতালা। 
আয় সবে মিলি জুলি, চোকে চোকে খেলি খেলি, 
নাচিবি হেলিছুলি, খুলিবি গ্রাণ। 
জ্বর জ্বর কামিনী, মদন বাণেতে স্থির নহে প্রাণ। 
কলকল তটিনী, খল খল যামিনী, 
স্নীল অন্বর মাঝে শোভে চারু শশধর । 
লাজভয় তেজিয়া__) গুমোদ-নীরে হও নিমগন। 
ঝুরু ঝুরু সমীরণ, হিয়া গুরু সিহরণ, 
প্রমোদেতে খসে পড়ে কটীতে কাধ বসন। 
জ্বর জ্বর কামিনী, মদন বাণেতে স্থির নহে প্রাণ । 
উড়, উড়। কেশ পাশ, দুরু দুরু বহে শ্থাস, 
গেঁথে দেলো ত্বরা করি শশীগলে ফুল হার। 
স্থধামাখা যামিনী-_, খুলে দেলো আধ-ঘুমে দেহ- 

মন-্রাণ। 


প্রথম অঙ্ক। শ 


১মকু। আজ দেখ ভাই কেমন নীল গগণে চাঁদখানি 

প্রাণ ভ'র়ে হাসছে। 
- হয়কু। সত্যি সত্যি ষেনভাই প্রকৃতি সুন্বরী কেমন 

একখানি শ্বেত অন্বর পরে হাসছে! 

৩য় কু। আবার দেখ! মধুর পবন যেনটলে ঢলে 
হাসতে হাসতে গায়ের উপর দিয়ে মাড়িয়ে যাচ্ছে। 

২য়কু। আহা দেখ কেমন তটিনী বালা নেচে নেচে 
জোছানা। কিরণ মেখে কেমন খল্‌ খল্‌ করে হেসে হেসে 
দৌড়ে যাচ্ছে। ভাই এসব কবিহৃদয়ের ভাব! 

১মকু। আজ ভাই যথার্থই কৌমুদী-মহোৎ্সব বলে 
মানিয়েছে। দেখ নগরের কেমন চারিধার আলোক 
মালায় সাঙ্দিয়েছে। যমুনার তীরেতে কত দীপ দিয়েছে 
দেখ ! 

৩য় কু। আহা! মা যমুনা যেন মণিময় হার গলায় 
পরেছেন ? 

১মকু। এই চাঁদের হাসি, যমুনার হানি, পবনের হাসি, 
প্রকৃতির হানি দেখলে কার না প্রাণ আনন্দে নৃত্য করে? 

২য়কু। কিন্তু ভাই বেদবতীর কি কপাল! মাগে! 
অমন কপাল ধেন আর কারও নাহয়। রা দিনস্বামী 
সেবা বই আর কথাটা নাই। 

চর্থকু। বলি কিবলিস্‌ লো, বলি ছ দণ্ডের জন্যও কি 
তার একটু হাস্বার অবসর নাই। 

২য় কু। আরে নাঁ-নাঁনা, অমন পতিপ্রাণা মেয়ে 
আর কি হ'বে? স্বামী হুষ্ঠরোগে একেবারে দরে পড়েছে; 


৮ বেদবতী। 


কাছে জন প্রাণি ও যায় না। কেবল মাছি গুলো সেই 
গলিত মাংসের উপর উড়ে উড়ে বস্ছে। সে তাই অনিমিষ 
নয়নে তাড়াচ্ছে। কোন যে ত্বণা, কি কিছু, তা নাই। . 

৪র্ঘকু। আহা! শরীরের কখন কি দশ! হয় তাঁকে 
বল্তে পারে ! বিধাতার চক্র বোঝা ভার! কিন্তু যাই বল 
আর যাই কও অমন যার স্বামী তাঁর বিষ খেয়ে মরাই ভাল। 

১মকু। আহা--হাহাকি কথাই বল্লি আরকি! 
ছুরুলো-_স্বামী হাজার কুরূগ হ'ক কুচ্ছিৎ হ'ক, তাঁর চোকে 
ওই সোনা। 

৩য় কু। তাঁনাহ'লে আমাদের বেদবতীকে পতিপ্রাণ। 
মেয়ে বল্বে কেন বল্‌ দেখি? 


(বেদশীরাকে লইয়া বেদবতীর প্রবেশ 1) 


বেদতী। স্বামিন্‌! এই খানে কিঞ্চিৎ বিশ্রাম করুণ । 
অত্যন্ত ক্লান্ত হ'য়ে পড়েছেন। এই পবিত্র যমুনার লহরী- 
লীল। দেখুন; চাদের মালোতে কেমন নৃত্য কচ্ছে! কুল- 
বালাগণের স্মধুর পবিত্র গান শুহ্থন। 


( সুশ্রযাকরণ। ) 


৪র্থকু। ওগো দেখ, দেখ, বেদবতী আপনার স্বামীকে 
নিয়ে উৎসব দেখতে বেরিয়েছে । 

৩য় কু। আমাদের মতন ত' নয় যে ছুটে। গান গেয়ে 
হাওয়ায় হাওয়ায় ভেসে ভেসে বেড়াবে । ০৯ 


প্রথম অঙ্ক । ৯ 


১মকু। ওর ভাই ওই আমোদ! স্বামীর কিসে স্থখ 
হ'বে তাই চেষ্টা। 

ওয় কু। এই দেখ, দেখে শেখ, যদি স্বামী সেবা কমে 
হয়, তবে এমনি করে করবি যে পরকালে কাজ হ'বে। 

২য় কু। হ্যালা, ইহকাল আর পরকাল কিলো? 

৩য় কু। যেপতিকে ভাল বাসে তার আবার কালা- 
কাল কি? সে চিরকালই স্বর্গস্থখ ভোগ করে। 

১মকু। হ্যাগো! বেদবতী কেমন আছ? 

বেদতী। (সরোদনে) বিধাতা যে এমন উৎ্কট রো- 
গের হাতে আমার স্বামীকে অর্পণ করেছে, তাতেই আমার 
প্রাণ কাদছে। দেখ বোন! এ জীবনে আমার এই পর্য্যন্ত 
হ'লো, যদি পরজীবনে স্থখ পাই তা বল্তে পারি না। 

৪র্থকু। ছি বোন্‌ কেদোনা, কি কর্বে বল? ভগবা- 
নের কাছে কায়মনে প্রার্থনা! কর, যেন তোমার পতি 
নিরোগ হ'ন। 

বেদতী। স্বামিন্! যমুনার পবিত্র বারি কি স্পর্শ 
কর্বেন ? তটিনীর শোঁভা কি সন্দর্শন করবেন ? 

(নেপথ্যে উৎসব-বাদ্য। ) 

বেদশী। না পতিপ্রাণা,আমায় এস্বান হ'তে শীত নিয়ে 
চল, আমি এখানেও অতিশয় কষ্ট পাচ্ছি। 

বেদতী। তবে কোথায় াবেন ? 

বেদশী। নগরের মধ্যে আমায় নিয়ে চল। এ শুন 
উত্সববাদ্য বাজ্‌চে। 


পি 


১৩ বেদবতী। 


বেদতী। এ পবিত্র স্থানে কি আপনার অরুচি হু'লো ? 
তবে আর কোন্‌ স্থানে স্ুখ পাবেন? সে কোলাহলপূর্ণ 
স্থানে কি স্থখের সম্ভাবনা ? 
(উভয়ের প্রস্থান। ) 


২য়কু। চল ভাই আর দাড়িয়ে কি হ'বে, ষমুনার জলে 
হেমঘট পূর্ণ করিগে ৷ আবার কুঁদ ফুলের মালা আরও বেশী 
করে গাঁথতে হ'বে। 
সকলে__ 
_ কালাংড়া-_খ্যাম্টা । 
আয়লো সজনী তোরা! কে নাচিবি আয়লো। 
মনসাধে প্রেম সাধ, কে মিটাবি আয় লো। 
গগনে হাসিছে শশী, 
ফুল ছাড়ে ম্বদ্বু হাসি, 
চঞ্চল তটিনী হাসি কে দেখিবি আয় লৌ। 
গগনে উধাও হয়ে, 
স্ছুল পবন বয়ে, 
অঞ্চলে স্থচারু চাদে কে কাঁধিবি আয় লো। 
(প্রস্থান ।) 


( পটক্ষেপণ |) 


৯ 


তৃতীয় গর্ভাঙ্ক। 


সপ্্৫১০৮৮- 


(দীপ-শোভিত-বারগা-সন্মুখস্থ-রাঁজপথ । ) 
স্গানে9 বত 
বারগার উপর সরলতা ও সখীগণের নৃত্য গীত। 
কাফি_যৎ। 

মন্‌ মত ধন্‌ নাগর যদি পাই;__ও প্রাণ সজনী। 
প্রেম তুফানে মন স্থখে, ভেসে ভেসে যাই। 
জীবন যৌবন তরি, পেলে রসিক কাগারী, 
অলীম জলধি জলে ধিরি ধিরি বাই। 


( বেদশীরা ও বেদবতীর রাজ-পথে গবেশ।) 


বেদশী। পত্রিপ্রাণা আমার ইচ্ছা এইখানে একটু 

বিশ্রাম করি ; আর বেশী দূর যাব না। 
(উপবেশন ।) 

বেদতী। নাথ এ স্থানট! এত কি পবিত্র বলে বোধ 
হ'ল? এখানে বারবিলাসিনীদের কদর্য গানে কি মুগ্ধ 
হলেন? 

বেদশী। এ আমার খুব ভাল লেগেছে আর 
আমায় বাধা দিওনা । এ অভি পবিত্র স্থান। আমি 
এথানে স্বর্গ স্থখ অনুভব কচ্ছি। আঃ-_চিরকাল্টাই অদ্ধ- 
কারে থেকে প্রাণটা অদ্ধেক ক্ষয় হ'য়ে গেছে। 


5২ বেদবতী । 


বেদতী। নাথ পবিত্র হৃদয়ে থাকুন, পাপচিস্তা মনে 
স্থান দেবেন না। 

বেদশী। পাপ চিত্তা ! না_-এ যে স্ব্ণয় চিন্তা! হায়! 
আমি কি নারকী; চিরকালটাই অন্ধকারে থেকে থেকে 
শরীরটা! একেবারে যেন পচে গেছে! আহা, এ কেমন 
আলো! কেমন সুদৃশ্য ! এ আলোতে কার না প্রাণ গলে 
যায়? যদিও আমি এ ছূর্ব্বার ব্যাধিতে ভুগৃছি, তবু একবার 
এর বদন সরোজ দেখলে এ মরু হৃদয়েও জল উব্চে উঠে। 
আঃ জাল1_জ্বাল- শ্রম বোধ হয়েছে। 

বেদতী। (অঞ্চল দিয়া বাজন) নাথ শান্ত হন। 

বেদশী। (স্বগত ) আহা-_হ1হা এদের কি হাব 
ভাব,কি লাবণ্য ছটা, কটাক্ষ কি সুন্দর, কিভ্র যুগল, 
ঠোঁট ছুখানিতে যেন পদ্দের পাপ্ড়ীতে মধু গড়িয়ে পড়ছে! 
হায়, যদি ভ্রমর হতেম, তবে এখনি চারখানি ভানায় ভর 
করে উড়ে বসে মনের সাধে মধুপান কত্তে পাত্তেম। 
না_না_না, আমার তেমন কপাল নয়। ( দীর্ঘ নিশ্বাস) 

বেদতী। নাথ এমন দীর্ঘ নিশ্বাস কেন ফেল্ছেন। 
কোন কি কষ্ট হয়েছে ? 

বেদশী। না এমন কিছু নয়। তবে-_-এ__, 

বেদতী। আর আমার হৃদয়ে আঘাত দেবেন না। 
কোন কিছু কি সেবার ক্রটি হয়েছে ? 

বেদশী। খালি সেবার ক্রটি হয়েছে; আরে হয়েছে 
কি! হ'বে কি!_ নানা, 

বেদতী। নাথ! কেন আপনার মন অকম্মাৎ্ৎ এরূপ 


প্রথম অঙ্ক। ১৩ 


হ'ল? আমার প্রাণে যে কষ্ট হচ্ছে; বলুন না, অভাগিনীর 
দ্বারা কি তা নিবারণ হ'বে? 

বেদশী। আমায় নরকের ঘোর অন্ধকারে আর ধ'রে 
রেখোনা ছেড়ে দাও; উঃ অত্যন্ত যাতনা ! 

বেদতী। কি নরকে ! আমার সঙ্কে সহবাস কি আপনি 
নরক মনে করেন? 

বেদশী। (স্বগত) আহা এর]! যে জগৎসংসারকে 
মায়ায় আবদ্ধ করে রেখেছে তার আর আশ্র্ধ্য কি! 
আমি ত কোন্‌ ছার্‌ কীটান্থকীট ! এর! দেব্বাল! ন1 অপ্পর- 

"কন্যা! আমি কি এ রতির উপযুক্ত মদন হ'তে পার্ব 1 

বেদতী। স্বামিন্! একটা কদর্ধ্য বারাঙ্গনা দেখে কি 
একেবারে - মুগ্ধ হয়ে গেলেন? নাথ, এই নাম কি এখন 
আপনার জপমালা হ'য়ে উঠূল? পতিপ্রাণ! নাম কি অস্তর 
থেকে একেবারে বিলুপ্ত হাল? 

বেদশী। আমি কিছুই শুন্তে ইচ্ছা! করি না। এখন 
তুমি আমার আজ্ঞাপালনে সম্মত কি না, এখনি বল? 

বেদতী। আপনার এমন কি কারধ্য আছে ষা আমি 
পালন কর্তে পার্কো না? যদি প্রাণ ও যায় তবু আপনার 
মনোরথ পূর্ণ কর্বো। 

বেদশী । তবে এই দণ্ডেই কর। আর দেরী ক'র 
না। দেখ, & অপ্রার কাছে আমাকে ল'য়ে যাও) এই আমার 
মনোগত ইচ্ছা । ষদি পালন ন! কর ভবে এখনি এ প্রাণ 
বিসর্জন ক'রব। 

বেদতী। নাথ, একি কথ! ! আপনি নির্ধন, তাতে, 

তং 


১৪ বেদবতী। 


আবার ব্যাধি-গ্রস্থ। আপনার কি প্রকারে গমন সম্ভব ! 
তাতে আবার প্রচুর অর্থপণ ! স্বামিন্! আপনার চরণ ধ'রে 
বল্ছি ও কুচিন্তা ত্যাগ করুন। 

বেদশী। নানী না, পা ছাড়) লাগে ষে! জ্বালালে; 
নিতান্তই জ্বালালে; আমি গেলুম যে! না নিয়ে গেলে 
এখনি আম্মহত্য! হ'য়ে মর্ব। বলি, আমার কথা কি 
রাখা হল না কেবল নাথ নাথ, হাড় জ্বলে গেল 
যে! 

বেদতী। শ্বামিন! আমি এত মুদ্রা কোথা পাব; 
ওগে! আমি যে ভিখারীর ভিথারীণী ক্রেন্দন)। 

বেদশী। আবার ছাই তাই! কানে তালা লাগল্‌ 
ষে! কোথা থেকে পাবি তা আমি কি জানি। শোন্‌ 
পাপিষ্টা, যদি অদ্য থেকে সপ্তদিনের মধ্যে আমায় না ল'য়ে 
যস্‌ তবে আমি এই প্রাতঃবাক্যে বল্ছি তুই বিধবা 
হ'বি। 

বেদতী। (ক্রন্দন) স্বামিন্কি কলেন? হাঁ_দারুণ 
বিধি, এত দিনে তোর কি আশা! পূর্ণ হ'লে! ? হায়! অভা- 
গিনীর হৃদয় কি আজ দারুণ অভিসম্পাতে দগ্ধ হ'ল? এত 
দিনে আমার কি পতিপ্রাণ। নাম ভুবল ? | 

বেদী । আমার বাক্য কদাচ লঙ্ঘন হ'বে না। 

বেদতী। নাথ,রান্ি প্রায় শেষ হ'য়ে এসেছে । গৃছে 
চলুন; আমি আপনার চরণ স্পর্শ করে প্রতিজ্ঞা কচ্চি, ষে 
আপনার মনোভিলাষ পুর্ণ ক'রব। সপ্তদিন প্রতীক্ষা 
করুন অবশ্যই আশা পরিতৃপ্ত হ'বে। 


প্রথম অঙ্ক। | ১৫ 
বেদশী। পতিপ্রাণা আমায় লয়ে চল কিন্তু যদি সপ্ত- 
দিন অতিবাহিত হয় ভবে আমার নিশ্চয়ই মৃত্যু হ'বে। 
(উভয়ের প্রস্থান।) 
(কুলবালাগণের গান গাহিতে গাহিতে 
রাজ-পথে প্রবেশ ।) 
ঝিবিট-খাগ্থাজ-_কাশ্মিরী-খ্যাম্টা। 
ওই ডোবে আধ-শশী গগণ-বিতানে হায়! 
নিবু নিবু তারাদল, মেঘেতে মিলায়ে যায়। 
এখনি হাসিবে উষা, পরিবে অরুণ ভূষা, 
ফুল ছাড়ি আধ-হাসি, নাচিবে মলয়-বায়। 
নিশার নীহার মাথি, গাহিবে বনের পাখী, 
ক'রে খেলা বন-বালা, কানন মাতাতে চায়। 
( গৃহাভিমুখে প্রস্থান।) 


(পটক্ষেপণ ।) 





দ্বিতীর অঙ্ক । 
পট 
প্রথম গর্ভাঙ্ক। 
(সুরলতার গৃহ) 
[ সমার্জনী হস্তে বেদবতী গৃহ পরিচরধ্য।য় নিষুক্তা। ] 
বেদতী-_ 
ভৈরো__আড়াঠেকা । 
সুহাসিনী উষারাণী মেলিছে চারু নয়ন। 
আখি জল মুছিতেছি ধরিয়া নব জীবন। 
তরুণ অরুণ নব, হাসি হাসি আমি নভ, 
ছড়াইছে কর-জাল উগারি কিরণ; 
সরসি-কমল-বালা, রবিগ্রেমে সচঞ্চলা, 
দুলিছে পবন সহ পরিয়া স্বর্ণ ভূষণ। 
মধু পানে মাতোয়ারা, ভ্রমরে হইয়া সারা, 
উড়িছে প্রমোদভরে করি প্রেম-আলাপন। 
আর কি ঘুমাবে মাগো মেল দুটি স্থনয়ন। 
মা ব্রহ্মময়ী ! আমার স্বামীর মনোভিলাষ পূর্ণ করে? ম1। 

মাগো, বেশ্যার দাসী হয়েছি । মা করজোড়ে কায়মনে এই 

ভিক্ষা চাচ্ছি ষেন আমার প্রার্থন] পূর্ণ হয় মা । মাগে যদি 
স্বামীর আক্ঞ। লঙ্ঘন করি তবে আমার বৈধব্যদশা উপস্থিত 
হাবে। জগতজননী! আর কইদিও না। মা অত্যন্ত 

ক্লাম্ত হ'য়ে পড়েছি। 


( উপবেশন ।) 
[স্বরলতা। নয়না, বিমনার গান গাহিতে 
গাহিতে প্রবেশ |) 
পিলু-_বাঁপতাল। 


কে তুমি লো ফুল-বালা উষার নীহারে ভাঁসি। 
গগনে নয়ন রাখি, আলুখালু-কেশ-রাশি। 
বহিছে হতাশ শ্বাস, অধরে ঝরে না ছাস, 
গ্রাসিয়াছে রাহু ষেন পৃর্ণিমা-সুচারু-শশী । 


সুর। (অস্রু মুছাইয়। দিয়! ৷) 

কেলো সথি পাগলিনী পারা, 
নয়নে ঝরিছে অশ্র" তোর ? 
মরমে মরিয়া কেন হয়েছিস্‌ সারা ? 
স্থুখের স্বপন কিলো ভোর ? 

নয়না। নানা সখি, হ'বে দেব বালা, 
ছলনা করিতে তোরে হেথা-_- 
ত্যজিয়।৷ কমলা-শ্রম-_জাপনি কমলা ! 


5৮ যেদবতী। 


বিমনা। সথি! দেখ দেখ, ভেবে বুঝি আপনা হারায় ! 
নিদাঘ লতিকা ইটি, 
ছিন্ন হয়ে ছুয়ে মাটি, 
আছে পড়ে এক পাশে, তপন জ্বালায়! 
বেদতী। শুনাতে তোরে মনেরি কথা, 
দেখাতে তোরে মরম ব্যথা, 
আসিয়াছি দাসী বেশে তোর নিকট ছুটিয়। । 
স্র। (ক্রোড়ে করিয়া । ) 
বল শুনি প্রাণধ'রে তব ছুখ-কাহিনী, 
সঙ্গোপনে দ্রাসীপণে কেবধ সাজে রমণী ? 
নয়না। হেন লে! ললনাঁ, কিলাগি ভাঁবন!, 
বিষাদ-সপিলে ভূবায়ে কায়। 
আধ আধ মরি, স্বধাস্থর ক্ষরি, 
ধিরি ধিরি মরি, মিলায়ে যায় ! 
বেদতী। সখি! আমি চির-অভাগিনী-নারী এজনমে । 
হইয়াছি দাসীপণে ব্রতী তবালয়ে । 
পতির বাসন? মম পূর্ণ করিবারে। 
স্থার। কি তব পতির বাঞ্ছ! কহ স্থলোচনে ? 
বেদতী। বল সথি! সত্য করি পুরাবে কি আশা, 
অধিনীর | সঁপিলাম জীবন মরণ 
আজি তব করে। 
স্বর । হও সাক্ষী চন্দ্র, সুর্ধ্য, গ্রহ, তারা আদি । 
দেখুক ম] ধরিত্রী জননী ত্রিনয়নী ; 
পুরাইব তব পত্ভিবাঞ্ছ৷ বিনোদিনী । 

বেদতী। তবে এত দিনে সিদ্ধ মনোরথ মম। 
আমার পির বাঞ্ছ! বঞ্চিতে রজনী, 
তব সহ বাস ইচ্ছা। | 

সুর। লয়ে এদপতি তব আঙ্গিক রজনী । 

অবশ্য হইবে পুর্ণ মনোসাধ। 

বেদতী। ধন্য আমি হইয়াছি ওলো, স্ুনয়নী । 
মম বাক্যে হ'বে তুমি ত্রিদেব বাসিনী। 
সংসারে পাপের জালা ঘুচিবে তোমার । 


(স্থরলতা, নয়ন, ও বিমনার গান ও নৃত্য।) 
কাফি-সিন্ধু যৎ। 
নিয়ে এম ত্বরাকরি তোমার সে গণমণি। 
হৃদয়েরি সুধ। দিব, মধুমাখা হাসি দিব, 
চঞ্চল নয়ন দিব, প্রমস্থখে দিন যামিনী। 
চুরি করে চাহনী ন'ব, ন'বতার এ হৃদয় খানি। 
( মকলের প্রস্থান ।) 


দ্বিতীয় গর্ভাঙ্ক। 





( সুরলতার গৃহ ।) 


সি. 
সরলতা আসীন]। 


পিলু-বারোয়া-_খ্যাম্ট।। 


স্ব্র। কোন্‌ সাধে দিব প্রাণ হলো একিদায় রৈ। 
যৌবন-মৌরভ-মধু কে লুঠিতে চায় রে। 
নুঠিতে কুস্থম-মধু, নাহি জোটে অলিবধু, 
যামিনীতে কামিনীর মরম গলায় রে। 


পুরুব ভ্রমর । সরোবরে পদ্মফুল ফুটূলেই সৌরভে 
ভে ভে ক'রে অন্ধ হ'য়ে উড়ে উড়ে মধুপানে মত্ব হয়। 
যখন নে ফুলটা শুকিয়ে যার, তখন উড়ে গিয়ে আবার নুতন 
ফুলের মধুখায়। তা এদের মত অবিশ্বাসী আর কে জগতে 
আছে? নারী জাতির সতীত্ব নষ্ট করাই এদের স্বভাবের 
ধর্ম। কথায় বলে অবল] নির্বলা। তা আমাদের জোর 
কি বল! আমাদের হৃদয় ফুলের চেয়ে ও কোমল; যখন যে 
জোর করে মধু পান কর্তে চায়, তখনি তাকে প্রাণভোরে 
হৃদয় খানি বিলিয়ে দিই। একি! কে আশ্চে? যা এত- 
ক্ষণ ভেবে ছিলুম তাই! তবু ত প্রতিজ্ঞা থেকে উদ্ধার 
হাব। ছি! ছি! কি অধর্শ! হৃদয় দিই বলেকি সকল- 

কেই দিতে হ'বে? হায়! হায়! মা জগত জননী! শেষে 
কি না একট। গলিত-কুষ্ঠকেও আত্মবিসর্জন কর্তে হ'ল! 
তা কি করি; বেদবতীর কাছে প্রতিশ্রুত । 


(বেদশীরার গ্রবেশ। ) 
বেদশী। আজ যথার্থই আলোতে এলেম। এতক্ষণ 
প্রাণটা ঠাণ্ডা হ'ল। পতিপ্রাণা কি কইই দিয়ে ছিল না 
জূর্ে। 


স্থুর। যদি ঠাও্] হ'লেন তবে তাই হ'ন। 
( সখীগণের চামর ব্যজন করিতে করিতে 
প্রবেশ ও নৃত্য গীত ।) 
খাশ্বাজ_ কাওয়ালি । 

এবে চলো পুলকে পুরি সহচরী । 
প্রেম-কামনা পুরণ করি । 
প্রাণে প্রাণ বাঁধি, করে ধরে সাধি, 
নাগরে চাঁমরে ব্যজন করি । 

বেদশী । আহা,_হাঁহ]1! মধু ঢেলে দিলে গে! 


€(স্বগত) কিস্ত পিপাসা, অত্যন্ত যাতনা! (প্রকাশ্যে ) 
যদি আপনার! নিছে এনে দেন তবে পান ক'রে 


গোয় না তেষ্ঞ টি ? 
৮752. 
০5৫. ১৯৭৫2 
৯1৮৮1 2৯০৮. 





২২ বেদবর্ভী। 


বিমনা। ওলেো নাগর যেখাবি খেয়ে সারা হ'ল! 
বলি ও নাগর প্রেমের সাগরে পড়ে হাবু ভুবু খেয়ে, জল 
খেতে ইচ্ছ! হয়েছে নাকি ? 

নয়ন1। ও ভাই মনের সাধে সাঁতার দাও, পিপাসা, 
মিটবে এখন । 

পিলু-খ্যাম্টা । 
শঠ মধুকর, ও-_নটনাগর | 
কামে জ্বর জ্বর, লাজে মরিহে, 
প্রমদানে ওহে স্থুধা বিতর ? ও-_নটনাগর । 
প্রীণ-সোহাগিনী ; ধর তবহে। 
পিও সাধে মধু, ক'রো না জোর; ও-_-নটনাগর। 
বেদশী। এই তোমাদের সখীর প্রেমসাগরে পড়ে 
নাকাল হয়েছি। এখন এক্টু জল দিয়ে প্রাণ বাঁচাও । 
যাতনা-__ 

সুর । (হাস্য করিয়। ) ও সখি ! ত্বরা করে স্বর্ণঝারি ও 
মৃগ্ময়ঝারি ক'রে জল আন তো। 

নয়নী। চল ভাই আবার গলায় বাধ্বে। 
(সখীগণের প্রস্থান ও ম্ৃ্নয় ও স্থবর্ণঝারি লইয়৷ 

পুনঃ গান গাহিতে গাহিতে পুবেশ | ) 
ভৈরবী-খ্যামটা । 
পিওরে পিয়াসভরে সুধা-সম প্রম-বারি । 
পরাণ শীতল হ'বে ; হের, চাতক তোমারি । 

বিরহিনী চাতকিনী, তব প্রেমে-পাঁগলিনী, 
হরিষে বিষাদ গণি, মরি নয়নে না হেরি। 


বেদশী। (ন্বর্ণপাত্রের জল পানাস্তর ) এ জল এত 
বিশ্বাদ কেন? 

স্থর। তবে এ সৃশ্নয়-পাত্রের জল পান করুন দেখি? 

বেদশী। (পাঁনাস্তর ) অতি শীতল, মিষ্টাস্বাদ । 

স্তর! তবে স্বর্ণপাত্রের চেয়ে মৃগ্ময়-পাত্ধের জল ভাল 
লেগেছে? ূ 

বেদশী। হা, এই আমার ভাল লেগেছে। 

স্থর। তবে আপনি চিরকালই এ পাত্রের জলপান 
করুন । আপনার স্বর্ণপাত্রের প্রয়োজন নাই। তবে 
আমি চক্ুম, মহাশর বিদায় দিন। 

বেদশী। আ্যআা! কোথায় যাবেন? কেন? উ:! এত 
ক্ষণে আমার চৈতন্য হ'ল। কি এ জড় হৃদয়ে জঘন্য বাসনা ! 
যেনেছি; যেনেছি; এ ঘোরপাপীর ঠিক প্রায়শ্চিত্ত হ'য়েছে ; 
আপনার কাছে আমার জ্ঞানশিক্ষা হ'ল। উঃ! পতিপ্রাণা__ 
পতিপ্রাণা, তুমিই আমার সেই মুন্ময়-পাত্র। স্বর্ণপান্বে 
প্রয়োজন নাই। কোথায় ; আমায় নিয়ে চল-_চল-_ 


(বেগে প্রস্থান । ) 


স্থর। সখি আমার ও বিলক্ষণ জ্ঞান হ'ল। আর না; 
আর এ পাপ সংসারে থাকৃব না । এখন এ সংসার আমার 
পক্ষে নরক বলে বোধ হচ্ছে! 


২৪ 


বেদবতী। 


( সকলের নৃত্য ও গীত। ) 
খাম্বাজ--একতাল!। 
ফুরাল আশা, ফুরাল ভরসা; 
নারী জনমের হ'ল সাধনা--রে। 
গ্রাণ কাদে হায়, দুঃখ কব কায়, 
তুষানলে তনু দহে যতনা-_রে। 
পাপে জ্বরজর, সহেনাকো আর, 
এস করি বিভুপদ কামনা রে। 
( সকলের প্রস্থান । ) 
(পটক্ষেপণ।) 





তৃতীয় অঙ্ক। 
পপি 
প্রথম গর্ভাঙ্ক। 

[ বন্য-মধ্স্থ-পথ ] 

৬.4 মেঘ, ঝড়, বৃষ্টি, বিদ্যুৎ, বজবাঘাত।) 
[ শূলারোহণে মাগুব্য-মুনি ধ্যানে নিমগ্র।] 
(বেদশীরা ও বেদবতীর প্রবেশ ।) 

বেদতী-_ 
বেহাগ--কাওয়ালি। 

এ ঘোর গহনে কেন পমিনু আসিয়া ; 
আঁধার নিশা, গ্রমিছে ক্ষণে ক্ষণে, 
চপলা নাচি নাচি খেলায় নয়ন ধাধি। 
নাহি তারা-চক্দ্রমা-বিমল-হাসি, 

বর্ধে বারিদ অশ্বর ফাটি রে; 

ব'ছে মারুত স্বন্‌ স্বন্‌ তেজে, 
ভাঙ্গিছে তরু দলে রঙ্গে ভঙ্গে। 

এস প্রাণনাথ! জুড়াই এ হিয়ে, 
সঁপি পরমেশে এছুটী প্রাণিরে। 


৩ 


২৬ বেদবতী। 


অশ্ট ধরি দিব উপহার-_ 

ঘুচাব এ জ্বালা হায়! 

ওই গঞ্জে জলন্ত অশনি খেলি। 
কাপি তরাসে পরাণে মরিরে! 


বনে বনে ফিরি কেমনে পোহাব একাল নিশিরে। 
বেদশী। এই ত এত দূর এলেম, কিন্তু কোথায় ত' জন- 
প্রাণি ও দেখতে পেলেম না। এইযে! ইনি ফে!»সুত্যুই 
ত”" তাপস বলে বোধ হ'চ্ছে। (নিকটে গিয়। গাত্র স্পর্শ 
করিয়া) আপনি যেহ'ন আমরা অতি নিরাশ্রয়; আজ মেঘ, 
ঝড়, বৃষ্টতে এখানে এসে পড়েছি, আমাদের রক্ষা করুন । 
কি কষ্ট! প্রাণ যায়। 
বেদতী। নাথ! উনি যোগ-পাধন কচ্চেন; যোগবি্্ 
দেবেন না। 
বেদশী। কে তুমি? তাপন! এ বিজন অরণ্যে ও কি 
আশ্রয় দেবে না? সর্ব শরীরের গ্রস্থিগুলা ভিছ্ে, শীতে 
অসাঢ় হ'য়ে এল যে! . আঁর ক্ষণমাত্র ও যে দাড়াতে 
পাচ্চিনা। এইরূপে তাপস-্ধর্শকি পালন করেন ? 
মাগুবা। (হঠাৎ ক্রোধতরে গর্ডিয়। শাপ প্রদান । )" 
কেরে দুর্মমতি ভূই পাষও পিশাচ! 
জলন্ত অনলে দিলি পরাণ আহুতি। 
ভাঙ্গালি এ যোগ নিদ্রা । শোন্রে পাতকী 
বাছিরিবে প্রাণ বাধ, সমুদিত হ'লে 
কনক-উদক্াচর্লে দীপ্তদিনমণি। 


তৃতীয় অঙ্ক। 


ধাকিবি অনন্তকাল প্রেতঘোনী হ'রে 
চির অন্ধতম ঘোর পা'ালের পুরে। 
আবার বলিরে শোন্‌ মুড নর_+ 
যতক্ষণ নাহি উঠে দেব দিনমণি; 
ততক্ষণ তরে তোর সংক্ষিপ্ত জীবনী । 
বেদতী। কি শুনিহ্থ নিদারুণ বজসম বাণি! 
একি এ বারতা মুনিবর ! অঞ্চলের 
নিধি হরিয়! কি নেবে নিঠুর শমন? 
কনক-উদয়াচলে এলে দিনমণি। 
বনের তাপস কিহে এই ভব রিতি? 
কীদালে বল] বালা শোক পারাবারে ; 
অজ্ঞান তাঁপস তুমি বিদিত জগতে । 
পতি.পদে চিত্ত যদি থাকে অহরন্ক; 
সতীযদি হই এজগতে ! *% « 
বলিতেছি উচ্চকে নভ-নিকপিয়1। 
চির-অন্ধতম-ঘোর-নিবিড়-অাধারে 
ঘেরিবে এ পৃথ্িবাঝ, নিবিড় নীলিম! 
যথা পাতালের গাঁ়তম ধূমে। * * 
না উঠিবে দিনমণি। নিষ্পুভ হইবে 
যত সৌর-কর-রাশি-_- * * * * 


( মেঘগর্জন ও বজ.নাদ।) 
মাগুবা। তু আমি হইয়াছি ওলো! বরাননে। 


২৭ 


২৮ বেদবতী। 
পতিপদ বাছা যদি কর বিনোদিনী ৷ 
দেখাও সতীর আক্তি পরীক্ষা জগতে । 

(প্রস্থান। ) 
বেদশী ! ও£__পতিপ্রাণ আমায় ধর--ধর--ধর- ত্রঙ্গর্শীপে 
হৃদয় ভন্ম হয়ে গেল। 

মুক্ত হইয়া পতন। ) 
(মেঘ-গর্জন ও বজনাদ।) 
বেদতী। ( বেদশীরার মস্তক ক্রোড়ে করিয়া ) 
জয়জয়ন্তি__-আড়াঠেকা 1 
একিরে বিষমবাজ পড়িল হৃদিমাঝারে ! 
পতিপ্রাণা মরে বুঝি এইবার প্রাণে । 
হৃদয় অন্তর জ্বলে, ভম্মশেষ হ'ল বলে, 
প্রবেশিয়া চিতানলে, জুড়াব জীবনে । 
পরাণ আহুতি দিব ও পদ ধরি অন্তরে । 





দ্বিতীয় গর্ভাঙ্ক। 


- 7 
(গ্রাম-পল্লি ।) 
টিপ 


( লাঙ্গল কাদে ছুই জন চাষার গরু লইয়া 
গ্রবেশ |) 

১মচা। হ্যেদে !* দ্যাখ্‌, দ্যাখ, ম্যাঘে কি চ্যাক্নাই 
মার্ছে। বিধেতা কি খেল্ই থেল্ছে। এই সাত দিন 
ধরে রাতই চল্ছে! ঘুমে চোক ঝেন ঝিমিয়েই র'য়েছে। 

২য় চা। কন্‌ থেকে চাপ করি, লাঙ্গল দেই। আর 
পেটি ঝে চলে না; মোরা কি থাতি না পেয়ে সারা হ'ব 
নাকি? 

১ম চা। ওরে বেঙ্ধার রাজতবি আর থাক্বে না। ছিষ্টি 


বুঝি উল্টে যাবে রে। মরাগাঙ্গের বানের জলে ক্ষ্যাত 
ঝেন নৈরেকার! এবার সব জলইত ছিছে ছিছে নড়। 
ছিড়তি নেগেছে। তবু ক্ষেত ঝেন ভেস্তে নেগেছে। 


২য়চা। চল্‌ চল্‌ ১২।১৩টা গরুবাছুর আর বসি 
খাতি দিতি পারি না। ছ্যালা পুল! গুল! সব না খাতি 
পেয়ে, মারা যাঁবে বে। 

১মচা। হ্যাদ্দে বাপপা, সতীর কি ত্যাজ মাহিত্বি 
হেই দেখলিতো; এই সাত দিন ধ'রে চাকি ম্যাথের ভিতর 
থেকে ডরে বা'রাল না। জার কদিন চলে দেখ। 


৩০ বেদবতী। 


২ চা। চল. চল. লাঙ্গল দেইগে। 
(উভয়ের প্রস্থান ) 


(একজন স্ত্রীলোকের সন্তান লইয়া প্রবেশ ।) 


সম্তা। মারাত পোহায় না যে মা; কিছু খেতে দেনা 
মা; পেট জলে গেল যে মা। (ক্রনন) 

সত্রী। কোথাকার বাকুড়ে ছেলে ভোর হ'তে দে, তবে 
খাস,। রাত্তিরেও গেলন ! হাড় মাস খেয়ে ফেল্লি €-/. 

সম্তা। নামা, রাত পোহায় না যে মা। এযেবড্ড 
বড় রাত ! আমার পেটে যে লাগে মা! 

স্ত্রী। আঃ: বাবারে বাঁবা, পোড়] ছেলের জ্বালায় যেন 
আমায় এই কালসাবিতে নাস্তানাবত করে ফেল্লে। চবাবু 
ঘরে চ। 

নেপথ্যে-বলি ও মধুর ম| এত রাত্রিতে ছেলে নিয়ে 
বেরোতে হয় বাছা! । আয় বাছা! ঘরে আয়। সর্বস্ব খোল! 
আছে যে, চোরে যে সিঁদ দিয়ে নিয়ে যাবে? আয়গো-- 
আয়-নিয়ে আয় গো। 

্ত্রী। যাচ্ছি ঠাকরণ। রাত দিন কি ঘুমানো যায়গে|। 


(নারদের গুবেশ |) 
বাগেস্ত্রী _আড়াঠেকা। 
নারদ-_ 
ত্বং হি দেবী জগকত্রীঁ বিশ্বমোক্ষ-প্রদায়িনী | 
আগম নিগম মাগো চতুর্ব্বদ-প্রসবিনী। 


তৃতীয় অস্ক। ৩১ 


রবি শশী, তার জ্বলে, তোমারি চরণতলে, 
গাইয়৷ তোমার গান, অস্তাচলে যায়।, 
অনন্ত নীলিম! রাশি, চৌদিকে রয়েছে ভাসি, 
রক্ষ মাগো ভব দারা, তুমি বিশ্ব-জননী | 


একিরে প্রলয় কাঁল বিকট-ব্যাদানে, 
গ্রাসিভেছে ক্ষণে ক্ষণে বিশ্বস্থ্টিমাঝ। 
গৃধিনী পেচক, শিবা বিপুল চীৎকারে, 
ফাটাইছে স্বভাবের হৃদয় অস্তর। 
গভীর নিবিড় নিশা, ঘেরেছে চৌদিক ! 
নাহিক পূর্ণেন্দুহাস প্রকুতি-আননে । 
ভারত-হৃদয়-রবি কোথায় লুকাল ? 

( প্রস্থান ) 


( পটক্ষেপণ।) 


লগ উরি 


চতুর্থ অঙ্ক । 
প্রথম গার্ভাঙ্ক । 
আর 
' (পর্বত-বন।) 
[সুর্যের কিরণাভাস। ] 
(বেদবতীর ক্রোড়ে বেদশীর! মুচ্ছিত। ) 
বেদতী-- 
আলাইরা-_আড়াঠেকা। 
ফিরে যাও দিনমণি আধারি হৃদি-গগণ | 
এখনি মরিবে প্রাণে অধিনীর গ্রাণধন। 
বিকাশিলে বিভাবরী, 
আমিবে শমন অরি, 
জন্ম-শোধ লয়ে যাবে মম পতি ধন? 
বৈধব্যদশাতে দেব পতিত হবে জীবন। 
হা দেবাদিদেব আদিত্য! তোমার চরণ ধ'রে মিনতি 
কচ্চি এ অধিনীকে শেষে অন্তিম দশায় আর ফেলো না; 


হয় এখনি ফিরে যাও নাহয় শত সহস্র ভান্গুর তেজ-পুঞ্ 
কিরণে এছার্‌ হৃদয়কে ভন্মকর। 


চতুর্থ অন্ক। ৩৩ 


( নারদের প্রবেশ ।) 


নারদ। মাক্রন্দন সংবরণ করুন| অ'র নী? মা ব্রহ্গাণ্ড- 
ংশ হয়। একমাত্র দিবাকরের অভাবে জীবজস্কগণ হাহা- 

কার কচ্ছে। আপনার আঙ্ঞায় যামিনী যে প্রভাত হ'তে 
পাচ্চে না। শৃগাল, পেচক, বাছুড় প্রভৃতি রাত্রিচর জীব- 
গণের কোলাহলে যে কর্ণ বধির হচ্চে। তারকা-মালা! আর 
রশ্মিতিরূডি কর্তে না পেরে অতিশয় ক্রান্ত হ'য়ে মিট্মিট্‌ 
কচ্চে। মা, আর কের্ন? যামিনীকে বিদায় দিন। 

বেদতী। প্রভো। (প্রণত হইয়) যামিনী প্রভাত 
হ'লে যে প্রাণপতি আমায় পরিত্যাগ কর্বেন। 

নারদ। মা! জগতে তুমি আজ যথার্থ ই সতীত্বের পারা- 
কাষ্ঠ৷ দেখালে? মা তোমার পত্তির জীবন ভিন্ন স্থষ্টি লোপ 
হয় মা। মা! ক্ষণকালের তরে বৈধব্য-দরশা ভোগ 
কর্তে হবে। যামিনী যেন ফিরে যায় এই আদেশ 
কর। 

বেদতী। আমার স্বামীর গলিতকুষ্ঠ আরাম হক; 
প্রভো৷ এই বরদিন; তবে ডাকব। 

নারদ । তথাস্তঃ আমার বরে তোর স্বামীর কন্দপপের 
ন্যায় শরীর হা'বে। 

বেদতী। মাঁযামিনী! একবার এইবার এই দিগে 
আনুন; আপনার আগমনে আমার স্বামীর দেবতুল্য শরীর 
হ'বে। | 


৩৪ বেদবতী। 


বেদতী-_ 

সোহিনী-বাহার--বাঁপভাল ৷ 
এসগো স্বপন রাণী চাদের কিরণ প'রে। 
ঢুলু ঢুলু ছুটী অঁখি মুদিতেছ ঘুম ঘোরে! 
'এলো চুলে, তারা দোলে, ফুলদল পদতলে, 
নীহার মুস্ুতা গলে, অধরে সঙ্গীত ঝরে। 
তোর কোলে মাথা রাখি, গায় ঘত বনপার্ীয 
জোনাকী হীরক হারে শোভে তার ছায়! ঘেরে । 
তটিনী হিল্লোল ক'রে, ভাসে তোর গলা ধ'রে, 
মলয়-স্থুরভী-স্বাস বহে যায় থরে থরে। 


(যামিনী-বালার গান গাহিতে গাহিতে 
প্রবেশ ।) 


মিশ্রহাঘির_ কাওয়ালি। 


হের খল, খল, যামিনী হাসি। 
শোতে স্থবিমল-শারদ শশী। 
তারাদল ছোটে, ফুলগুলি ফোটে, 
নড়ে সমীরণে চারু-তরু-রাজী ॥ 
মুদ্রিত শত-দল, সরস ঢল ঢল, 
জাগে কুমুদিনী প্রমনীরে ভাসি। 


চতুর্থ অস্ক। ৩৫ 


ফাখিনী। ম! খসেছি। কি বল্চ মা; আমি তযাইনি। 

বেদতী। মা এইবার যান, কনক-উদায়াচলে দিনমণি 
উদয় হ'বে। 

যামিনী। মা! আমি গেলে যেতোর বৈধব্য-ন্ত্রণা 
উপস্থিত হ'বে। মা! মা হায়েমেয়েকে কি করে বিধবা 
হ'তে দেখব? ও 


০ পরজ-বীপতাল। 


সরসে কমল-বালা আখি মেলে চায় ন। 
ভ্রমরেতে ঘুম ঘোরে গুণ গুণ করে না। 
খুলে বেণী: কুমুদিনী, শশী-প্রেমে-পাগলিনী, 
দলে দলে, ঢলে ফুটে, নিশিতে ঘুমায় না। 
ফুলে ফুলে, বুলে বুলে, মলয় আকুল ছুলে, 
তারা-দলে চলে চলে, নিরদে মেশায় না। 
নেহার গগনে শশী, যামিনী যে যায় না। 


নারদ । যামিনী! তুমি গমন কর। গোশৃঙ্গে সর্যপ 
পড়তে যতটুকু সময় লাগে ততক্ষণ মা বিধবা হ'বে। মা 
ভগবতী নতীকে এসে স্বয়ং ক্রোড়ে কর্কেন; আপনি যান। 


(বামিনী-বালার প্রস্থান। ) 
বেদতী। বৈধব্য-যস্্রণা কি করে ভোগ করব? 
প্রতো! আপনা'র পক্ষে এই সময় টুকু অতি অল্প বলে যোধ 


৩৬ . বেদবত্ী। 


হচ্ছে বটে; কিন্তু এ অভাগিনীর পক্ষে যে যুগষুগাত্ত বলে 
বোধ হ'চ্চে। | 

নারদ । মা! তা নইলে তোকে পতিপ্রাণা মেরে 
বল্ব কেন? মা! এই দেখ, স্বয়ং ভগবতী তোকে কোছুল 
কর্তে আন্ছে। 


(জ্যোতির্ময় কিরণ প্রকাশ) 


(ভগবতীর সহিত দেববালাগণের গান 
গাহিতে গাহিতে,গ্রবেশ ) 


নিন্ধুড়া-_বৎ। 


দেখ দেখ অন্তাচলে, গেল চলে, ছুখ নিশী। 
কর বালা, স্থখে খেলা, পতিমনে প্রাণে মিশি। 
কনক-উদয়াচলে, ওই দেখ কুতুহলে, 

মিলিত হইল আসি, রবিদনে হাসি শশী । 


ভগবতী। আয় বাছা কোলে আয় জুড়াবি এ জ্বাল] । 
ভূধর-শিখর ছাড়ি এসেছি লে! সতী । 
জলিতে হ'বে না বালা শোকের দহনে। 
থাকিবি অনন্তকাল ল'য়ে প্রাণ-ধনে। 
মোছ মা অঞ্চলে ছুটী কমল নয়ন। 
নারদ।. মা ভগবতী | সতীকে ক্ষণকালের ত'রে ভবে 
ধরুন) যেন মুচ্ছিত হ'য়ে ন! পড়ে। | 


চতুর্থ অন্ক। ৩৭ 


(ভগবতীর মতীকে ধারণ, বেদশীরার 
কন্দর্পের ন্যায় ও বেদবতীর রতীর 
ন্যায় কলেবর ধারণ ।) 


বেদশী। ( গাত্রোথান করত ) কে আমার স্থখের 
স্বপন ভাঙ্গালে? একি ! মা ভগবতী! শাস্তির রিরাম 
দায়িনী পবিত্র মূর্তি! একি মহর্দি নারদ যে এখানে দীনের 
ন্যায় দণ্ডায়মান। আপনাদের চরণে শত সহস্র প্রণিপাত 


কাত 
(প্রণত হছওন।) 


ভগবতী। বাছ! উঠ) অমরাবতীতে গিয়ে অমরত্ব লাভ 
কর্কে এস। 

বেদশী। আজ ত্রহ্মাও নয়ন-অর্গল মুক্ত ক'রে দেখুক; 
যে সতী্ত্রী হ'তে এক জন ঘোর নারকী, নিষ্ঠুর, অকৃতজ্ঞ 
স্বামীর জীবন লাভ হ'ল। আজ রাহুমুক্ত-শশধরের বিমল- 
জ্যোতি বিকীর্ণ হ'ল; সাধৰীর প্রতাপে আজ ভয়ানক 
ব্যাধি হ'তে অব্যাহতি পেলুম। বেদবতী! স্বামী হৃদয়ের 
অমূল্য রক্ত! আমার পাপ মার্জনা কর; আমি কত তোমাকে 
কুবচন বলিছি ; বিনীতভাবে বল্ছি সব মার্জনা কর। 

বেদতী। নাথ এস, আর কেন? এখন প্রাণভরে হৃদয় 
খুলে আলিঙ্গন করি, অনেকক্ষণ বিরহযন্ত্রণা ভোগ করিছি$.. 
আর সহা কর্তে পারি না। 

( পরম্পর আলিঙ্গন ।) 


৩৮ 1... বেদবতী । 


নারদ । আজ ত্রক্ষাণ্ডের হৃদয়ে ব্ধ্বনিতে গ্রাতি- 
ধ্বনিত হউক, “জয় সতী নারীর জয়" 
প্রতিধ্বনি-_ 


“জয় সতী নারীর জয়” 
ভগবতী। মা তোমার আদর্শ দেখে আজ জগৎ শিক্ষা 
করুক। | 


( দেববালাগণের গান। ) 


দেশ-সাহানা_খ্যামূটা । 


কানন ভরিয়া মরি, কুস্থম হাসিল-_রে। 
মলয় নাচিল, অরুণ উদদিল, 
বিহগ গাহিল--রে। 
ভুবন পুরিল, সৌরভ ছুটিল, 
মাধুরী খেলিল__রে। 
পতিমনে পুনসতী, প্রণয়ে মাতিল- রে । 
পবিত্র প্রণয় আজু, জগ হেরিল-_রে।, 


পরিগ্রাহণ সংখ্য।** 





প্রস্তাবনা । 


ইমন্‌-তূপালী-_-একতালা । 


পতি, প্রাণ ধন; 

নারী হৃদয় শোভন কারণ; 

রমিকা নবীনা বালা বিমোহন। 

সতী অতি যতনেরি ধন; পতিপ্রাণা দেখ 
সবে কিবা প্রেম অতুলন। 

উৎস উথলিয়া যথ। ব্রিভুবন ভাসিছে। 
নবমাধুরী গ্রকাশী চারু শশী উদ্দিছে। 
জীবন মরণ বিনা এ ধন। 


-”-০58738:-৮৮- 
( পটক্ষেপণ। ) 


চল্প,নাট্যোক্তপাত্রগণ। 


বেদশীরা (নায়ক) ব্রাহ্মণ । 

মাওব্য. ... এ মুনি। 

নারদ রঃ মহর্ষি । 

ছুই জন চাষ] নন 5৪ 
বেদবতী (নায়িকা) ' বেদশীর]র পড়্ী। 
সরলতা ... বারবিলাসিনী। 
নয়ন! 

নী ] সুরলতার সথীদ্বয়। 
যামিনী 

ভগবতী .... রা রি 


সখীগণ, কুলবালাগণ, দেববালাগণ, একজন স্ত্রীলোক, 
সম্তান। 


০ -টিটেিী 


পৌরাণিক-ঘটন।। 





